Diari Oficial de la Generalitat Valenciana


Sumari del DOGV 4496, del 09-05-2003 (2003/5035)

INSTRUCCIONS de 14 d'abril de 2003, de la Direcció General d'Ordenació i Innovació Educativa i Política Lingüística, sobre el càlcul de la nota mitjana en l'expedient acadèmic de l'alumnat que finalitza els estudis de Formació Professional Específica.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4496

Data del DOGV
:   09-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5035


Data del document
:   14-04-2003

Organisme emissor
:   Conselleria de Cultura i Educació

Tipus de document
:   Instrucció

Descriptors 

:   * ensenyament professional
    * avaluació de coneixements
    * legislació escolar

INSTRUCCIONS de 14 d'abril de 2003, de la Direcció General d'Ordenació i Innovació Educativa i Política Lingüística, sobre el càlcul de la nota mitjana en l'expedient acadèmic de l'alumnat que finalitza els estudis de Formació Professional Específica. [2003/5035]
  
L'Orde 2764/2002, de 30 d'octubre, del Ministeri d'Educació, Cultura i Esport, amb caràcter de norma bàsica, per la qual es regulen els aspectes bàsics del procés d'avaluació, acreditació acadèmica i mobilitat de l'alumnat que curse la Formació Professional Específica establida en la Llei Orgànica 1/1990, de 3 d'octubre, d'Ordenació General del Sistema Educatiu (BOE de 8 de novembre), diu en l'article segon, punt 1, que l'expressió de l'avaluació final de cada un dels mòduls professionals que componen el cicle formatiu es realitzarà en forma de qualificacions numèriques compreses entre 1 i 10, sense decimals. Es consideraran positives les qualificacions iguals o superiors a 5 i negatives les restants.
  
En l'article segon, punt 2, de la citada Orde, s'indica que la qualificació del mòdul de Formació en Centres de Treball s'expressarà en termes d'?apte- o ?no apte?; i el punt 3 del mateix article, diu que els mòduls professionals convalidats, o que hagen sigut objecte de correspondència amb la pràctica laboral es qualificaran, respectivament, amb les expressions ?convalidat- i ?exempt?.
  
En el punt 5 de l'article segon, diu que una vegada superat el cicle formatiu, la qualificació final d'este es determinarà trobant la mitjana aritmètica de les qualificacions dels mòduls professionals que tinguen expressió numèrica i el resultat es consignarà amb una xifra decimal. Per tant, no es tindran en compte, en el càlcul de la qualificació final del cicle, les qualificacions d'?apte?, ?exempt- o ?convalidat?.
  
En la disposició transitòria primera, de l'article quint, se expressa que en el cas d'alumnes que van iniciar els seus estudis de cicles formatius amb anterioritat a l'entrada en vigor de la present Orde, la qualificació final s'obtindrà de la forma següent:
  
1. Si finalitzen els estudis abans de l'inici del curs 2003/2004 se seguirà el mateix criteri que tinguera establit l'administració educativa de què depenga el centre.
  
2. Si la conclusió d'estos estudis fóra durant el curs 2003/2004 o posteriors, la qualificació es regirà pel que estabix l'apartat segon, punt 5, d'esta orde.
  
Vist tot l'anterior, i tenint en compte que l'Orde 2764/2002, de 30 d'octubre, del Ministeri d'Educació, Cultura i Esport, té caràcter de norma bàsica, per a trobar el càlcul de la nota mitjana en l'expedient acadèmic de l'alumnat que finalitza els seus estudis de Formació Professional Específica, es dicten estes
  
INSTRUCCIONS
  
1. L'expressió de l'avaluació final de cada un dels mòduls professionals que formen el cicle formatiu es realitzarà en forma de qualificacions numèriques compreses entre 1 i 10, sense decimals. Es consideraran positives les qualificacions iguals o superiors a 5 i negatives les restants.
  
2. La qualificació del mòdul de Formació en Centres de Treball s'expressarà en termes d'?apte- o ?no apte?.
  
3. Els mòduls professionals convalidats, o que hagen sigut objecte de correspondència amb la pràctica laboral es qualificaran, respectivament, amb les expressions ?convalidat- i ?exempt?.
  
4. Una vegada superat el cicle formatiu, la qualificació final d'este es determinarà trobant la mitjana aritmètica de les qualificacions dels mòduls professionals que tinguen expressió numèrica i el resultat es consignarà amb una xifra decimal. Per tant, no es tindran en compte, en el càlcul de la qualificació final del cicle, les qualificacions d'?apte?, ?exempt- o ?convalidat?.
  
5. En el cas d'alumnes que van iniciar els estudis de cicles formatius amb anterioritat a l'entrada en vigor (9 de novembre de 2002) de l'Orde 2764/2002, de 30 d'octubre, del Ministeri d'Educació, Cultura i Esport, la qualificació final s'obtindrà de la forma següent:
  
a) Si finalitzen els estudis abans de l'inici del curs 2003/2004, se seguirà el mateix criteri que es venia utilitzant fins a l'entrada en vigor de l'Orde 2764/2002, de 30 d'octubre, del Ministeri d'Educació, Cultura i Esport.
  
b) Si la conclusió d'estos estudis fóra durant el curs 2003/2004 o posteriors, la qualificació es regirà pel que establixen estes Instruccions.